ເປົ້າໝາຍຂອງແຜນຮ່າງເພື່ອແນໃສ່ຜັນຂະຫຍາຍບັນດາໜ້າທີ່ໃນການຮ່ວມມື ວັດທະນະທຳ ຫວຽດນາມ - ລັດເຊຍ ເຊິ່ງນາຍົກລັດຖະມົນຕີ ໄດ້ມອບໝາຍ ແລະ ແນະນຳຈຸດທີ່ເປັນເອກະລັກສະເພາະຂອງວັດທະນະທຳ ຫວຽດນາມ ແລະ ລັດເຊຍ ໄປຍັງມະຫາຊົນ ຜ່ານບັນດາການເຄື່ອນໄຫວວາງສະແດງແນະນຳມໍລະດົກໂລກ ຢູ່ ຫວຽດນາມ ແລະ ລັດເຊຍ ເຊິ່ງ UNESCO ໄດ້ຮັບຮູ້, ວາງສະແດງບັນດາລາຍການສະແດງສິລະປະ ຫວຽດນາມ ແລະ ລັດເຊຍ. ພ້ອມທັງເສີມຂະຫຍາຍມູນຄ່າມໍລະດົກວັດທະນະທຳ, ມໍລະດົກທຳມະຊາດໂລກ, ໂຄສະນາພາບພົດຂອງປະເທດຊາດ ແລະ ຊາວ ຫວຽດນາມ ແລະ ລັດເຊຍ ທີ່ຂະຫຍັນຂັນເຄື່ອນ, ເຕັມໄປດ້ວຍຄວາມສາມາດບົ່ມຊ້ອນ, ເພີ່ມທະວີຄວາມເຂົ້າໃຈນ້ຳໃຈມິດຕະພາບ ແລະ ການຮ່ວມມືອັນດີງາມລະຫວ່າງປະຊາຊົນ ສອງປະເທດ, ປະກອບສ່ວນເຂົ້າການພັດທະນາການພົວພັນຄູ່ຮ່ວມມືຍຸດທະສາດ ຮອບດ້ານ ຫວຽດນາມ ແລະ ສະຫະພັນລັດເຊຍ ໃຫ້ຫຼາຍກວ່າອີກ.
ຕາມນັ້ນແລ້ວ, ງານວາງສະແດງກໍ່ໄດ້ຈັດຕັ້ງແບບທາງໄກ ວາງສະແດງບັນດາຜົນງານພາບຖ່າຍຂອງ ຫວຽດນາມ ແລະ ສະຫະພັນລັດເຊຍ ດ້ວຍເນື້ອໃນ (ດ້ວຍພາສາ ຫວຽດ ແລະ ລັດເຊຍ) ແນະນຳບັນດາມໍລະດົກວັດທະນະທຳທີ່ເປັນວັດຖຸ, ມໍລະດົກວັດທະນະທຳບໍ່ເປັນວັດຖຸ, ມໍລະດົກທຳມະຊາດ, ເຂດສະຫງວນຊີວະມົນທົນຢູ່ ຫວຽດນາມ ແລະ ລັດເຊຍ ເຊິ່ງ UNESCO ໄດ້ຮັບຮູ້, ຜ່ານນັ້ນ ກໍ່ແນະນຳວັດທະນະທຳ, ໂຄສະນາພາບພົດປະເທດຊາດ, ຊາວຫວຽດນາມ ແລະ ລັດເຊຍ, ຄວາມສາມາດບົ່ມຊ້ອນການທ່ອງທ່ຽວລະຫວ່າງສອງປະເທດ.
ຈະຈັດຕັ້ງບາງລາຍການສະແດງສິລະປະຂ່ຳນັບຮັບຕ້ອນ ໂດຍບັນດານັກສິລະປິນ ຫວຽດນາມ ສະແດງ ເພື່ອແນໃສ່ແນະນຳຈຸດທີ່ເປັນເອກະລັກສະເພາະຂອງວັດທະນະທຳ ຫວຽດນາມ ແລະ ສະຫະພັນລັດເຊຍ. ໄປຄຽງຄູ່ກັ້ນນັ້ນ, ແຜນຮ່າງກໍ່ມີຄວາມຮຽກຮ້ອງວາງສະແດງພາບຖ່າຍແນະນຳບັນດາມໍລະດົກວັດທະນະທຳທີ່ເປັນວັດຖຸ, ມໍລະດົກວັດທະນະທຳບໍ່ເປັນວັດຖຸ, ມໍລະດົກທຳມະຊາດ, ເຂດສະຫງວນຊີວະມົນທົນໂລກ ຢູ່ ຫວຽດນາມ ແລະ ລັດເຊຍ ທີ່ UNESCO ໄດ້ຮັບຮູ້, ແນະນຳບັນດາຈຸດທີ່ເປັນເອກະລັກສະເພາະຂອງພື້ນຖານວັດທະນະທຳ ຫວຽດນາມ ແລະ ລັດເຊຍ ຜ່ານລາຍການສະແດງສິລະປະຢູ່ພິທີໄຂ.
ໄດ້ຈັດຕັ້ງຮັບປະກັນຄວາມແທດຈິງ, ປະຢັດ ແລະ ມີປະສິດທິຜົນ, ມີໄຫວພິບ, ປອດໄພ, ເໝາະສົມກັບສະພາບການໂລກລະບາດໂຄວິດ - 19.
ບຸນຄົງ